Diari Oficial de la Generalitat Valenciana


Sumari del DOGV 8612, del 13-08-2019 (2019/8151)

RESOLUCIÓ de 7 d'agost de 2019, de la Conselleria d'Educació, Cultura i Esport, per la qual es modifica l'autorització al centre docent estranger Elian's British School, a Castelló de la Plana.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8612

Data del DOGV
:   13-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8151


Data del document
:   07-08-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 d'agost de 2019, de la Conselleria d'Educació, Cultura i Esport, per la qual es modifica l'autorització al centre docent estranger Elian's British School, a Castelló de la Plana. [2019/8151]  
Antecedents de fet  
Primer. L'expedient ha sigut iniciat a instàncies del representant de la titularitat del centre docent estranger Elian's British School, amb número de codi 37560139, de Castelló de la Plana, per la qual sol·licita modificació de l'autorització per ampliació d'ensenyaments, amb declaració de no haver realitzat obres en el centre des de l'última modificació d'autorització.  
Segon. Per Resolució de 15 de febrer de 2017, de la Conselleria d'Educació, Investigació, Cultura i Esport, es va autoritzar la modificació de l'autorització al centre per a impartir ensenyaments de l'English National Curriculum des del curs Nursery (3 a 4 anys d'edat) a Year 10 (14 a 15 anys d'edat), amb caràcter ple, per a un capacitat màxima de 600 alumnes fins a maig de 2021 i des del curs Year 11 (15 a 16 anys d'edat) fins al curs Year 12 (16 a 17 anys d'edat), amb caràcter provisional, per a una capacitat màxima de 100 alumnes fins a juny de 2017.  
  
Tercer. La titularitat del centre ha presentat certificació expedida per la representació diplomàtica britànica acreditada a Espanya, British Council, on es constata el compliment dels requisits del país d'origen per a impartir ensenyaments de l'English National Curriculum des del curs Year 10 (14 a 15 anys d'edat) fins a Year 13 (17 a 18 anys d'edat) per a un màxim de 200 alumnes i amb validesa fins al 31 de març de 2021.  
Quart. En data 13 de novembre de 2018, la inspecció educativa de la Direcció Territorial d'aquesta Conselleria a Castelló emet informe favorable respecte de la sol·licitud.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.  
De conformitat amb el que anteriorment s'ha exposat, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi: 51638266  
Denominació genèrica del centre: centre docent privat estranger.  
Denominació específica del centre: Elian's British School.  
Titular: Elian's Londres, SA.  
Domicili: Ronda Nord de Circumval·lació, núm. 346.  
Localitat: Castelló de la Plana (12998).  
Província: Castelló.  
Ensenyaments que s'autoritzen i capacitat:  
S'autoritza la impartició dels següents ensenyaments de l'English National Curriculum amb efectes acadèmics a partir del curs 2019-2020 i amb la següent validesa:  
- Des del curs Year 10 (14 a 15 anys d'edat) fins a Year 13 (17 a 18 anys d'edat) per a un màxim de 200 alumnes i amb validesa fins al 31 de març de 2021.  
  
Segon  
Aquesta autorització serà vàlida mentre els ensenyaments autoritzats tinguen el reconeixement del certificat emés per la representació diplomàtica acreditada a Espanya, Fundació British Council. En cas contrari, es procedirà, d'ofici, a la revocació de l'autorització d'obertura i funcionament del centre.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 7 d'agost de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.